Kashim Shetima Mustafa ɗuun ɓi gelle Mayduguri, Diiwal Borno, lesdi Naajeeriya. Ɗuun gimɗo siyaasajo Naajeeriya o meɗi wadgo ngomnaajo e senatajoo Diiwal Borno boo hanko'on woni ballitoowo jagordo shubtaaɗo hooreejo lesdi Naajeeriya ndungu 2023.

Tariihi Maako
Ɗuun danƴyimo 2 september, 1966 e gelle Maiduguri Diiwal Borno, e wayla lesdii Naajeeriya. Innde laƴol maɓɓe Shetima Mustafa Kuttayibe, o ɓangi Nana Shetima ɓegon bacci taty (3).

Njande Maako
O waɗi njangirde famarde e lamisula e gelle Maiduguri hiitaade 1972 yaarii 1978, o waɗi njangirde shaakare nde Secondary e gelle Biu fombina diiwal Borno diiga ɗon o wuiti nde gelle Potiskum (hukuumare pamaru eii diiwal Yobe jotta) ɗon o hawti njande maako e dungu 1983. O waɗi degree maako dow ilmu ndemal e jaami'awa lesdii Naajeeriya nga gelle Maiduguri (University Of Maiduguri) hiitaade 1989. O saali lesdii Naajeeriya ta fombina o waɗi jagganaaki lesdii e gelle Calabar, diiwal Cross River diiga 1989 yaarii 1990. O waɗi degree maako ɗiɗarjum edow ilmu ndemal e jaami'awa lesdii Naajeeriya nga Ibaadan (University of Ibadan) dungu 1991.
o warti jaami'awa lesdii Naajeeriya nga gelle Maiduguri eɗon o janginta o lattake moodibbo eɗon diiga 1991 yaarii duubi 1993.

Kuugal Artuugal
O howdi bankiiji/eɗuun resata shede e gelle Ikeja, diiwal Legos ɗon o dari diiga 1993 yaarii 1997. Diga dungu 1997 o howdi banki lowɓe ɗe lesɗe downiyaaroow yaarii dungu 2001 hanko woni ballitoowo jagordo bankiwa ngan ɓaawo ɗon o latti ardooɗo bankiwa ngam. O lattake jagordo bankiwa Zenith e gelle Maiduguri, ɗon boh o warti ballitoowo jagordo bankiwa ngan e lesdii Naajeeriya fowna-ta-wayla lesdii (Northeast) diiga ɗon ɓe inni mo/lattini mow hanko woni ardotooɗo bankiwa ngan hiitaade 2007. Ɓawo ɗon Gomnaajo Diiwal Borno lattini mow hanko woni ardotooɗo sha'aniijii shede e  Gomnaaty diiwal Borno les ardoogal Ali Modu Sherif.

Siyaasa Maako
Diiga 2007 yaarii 2011 o lattake ardiiɗo wakkerereji/ministiriji joo'y(5). Ɗuun waɗi shubtal aranndewal nder jam'iyya ANPP ɗuun shubty Modu Fannami Gubio seiny ɓawo ɗon ɗuun faɗɗi mo ƴimmɓe bindigaaji, ɗon ɗuun shubty moh hanko woni darotooɗo tebgo Gomnaajo e dungu 2011. O ƴamii Gomnaajo e kuri'aajii Ɗuɗɗi 531,147.  Ɗuun hokkomoh ɓanngow masin dow wadgo gomnaajo ɓurɗo kila gomnaa'en faat e lesdii Naajeeriya.

Dungu 2019 o lattake jagordo shubtaaɗo gaɗoowo senatajoo Diiwal Borno ta shaka ɗon o rooni Babakaka Bashir.

Ballitoowo  Hooreejo Lesdii Naajeeriya.
E dungu 2022 shubtaaɗo ardotooɗo lesdii Naajeeriya Ahmad Bola Tinubu inni mo/ lattini mow hanko woni ballitoowo mo ardoogal lesdii Naajeeriya e shubtal gal ɗuun watta e 2023. Jam'iyya maɓɓe ka APC hanka ƴami shubtal gal kamɓe boh ardoto lesdii ndin diiga dungu 2023.